Մուրադ Հակոբյան

Մուրադ Մակեդոնի Հակոբյան (), ՀՀ Պաշտպանության նախարարության սպայի տան «Սարդարապատ» պարի անսամբլի գեղարվեստական ղեկավար։ Հայաստանի Հանրապետության մշակույթի վաստակավոր գործիչ։

Կենսագրություն 
Մուրադ Մակեդոնի Հակոբյանը ծնվել է 1955 թվականին Երևանում։

1961 թվականին ընդունվել է և 1971 թվականին ավարտել է Հովսեփ Շամամյանի պարարվեստի դպրոցը։ 1973-1975 թվականներին որպես պարող ծառայել է Կարմիր դրոշի Բալթյան նավատորմի երգի-պարի անսամբլում։

1976 թվականին Հակոբյանը պարարվեստի իր առաջին դպրոցն է հիմնել Երևանի Մռավյանի անվան դպրոցում, իսկ 1978 թվականին դպրոցը տեղափոխել է ԽՍՀՄ Զինված ուժերի կայազորի Սպայի տուն։ Մշակույթի նախարարության որակավորման հանձնաժողովը 1986 թվականին նրան շնորհել է առաջին կարգի պարուսույցի որակավորում։

Պարգևներ 

2005 թվականին Հակոբյանին շնորհվել է ՀՀ մշակույթի նախարարության արծաթե մեդալ, իսկ 2015 թվականին՝ ոսկե մեդալ։ Մուրադ Հակոբյանը ստացել է ՀՀ մշակույթի վաստակավոր գործչի պատվավոր կոչում։

2009 թվականին նա պարգևատրվել է Մովսես Խորենացու մեդալով։ 2010 թվականին պարգևատրվել է «Մարշալ Բաղրամյան» մեդալով, 2012 թվականին՝ «Անդրանիկ Օզանյան» մեդալով, 2016 թվականին՝ «Վալերի Բրյուսով» մեդալով։

Ծանոթագրություններ 

ՀՀ մշակույթի վաստակավոր գործիչներ
Հայ պարարվեստի գործիչներ